CELEX: 62007CJ0411
Spoločný colný sadzobník
Kombinovaná nomenklatúra
Colné zaradenie
Položky 8541, 8542 a 8543
Optočleny

Návrh na začatie prejudiciálneho konania sa týka výkladu položiek 8541, 8542 a 8543 kombinovanej nomenklatúry obsiahnutej v prílohe I nariadenia Rady (EHS) č. 2658/87 z 23. júla 1987 o colnej a štatistickej nomenklatúre a o Spoločnom colnom sadzobníku (
Ú. v. ES L 256, s. 1
; Mim. vyd. 02/002, s. 382), zmenenej a doplnenej nariadením Komisie (ES) č. 1832/2002 z (
Ú. v. ES L 290, s. 1
, ďalej len „KN“).
Tento návrh bol podaný v rámci sporu medzi obchodnou spoločnosťou založenou podľa holandského práva, ktorú vnútroštátny súd označuje ako „X BV“ (ďalej len „X“), a Staatssecretaris van Financiën (štátny tajomník financií) v súvislosti s colným zaradením optočlenov.
Právny rámec
KN, zavedená nariadením č. 2658/87, je založená na celosvetovom harmonizovanom systéme opisu a číselného označovania tovaru, ktorý vypracovala Rada pre colnú spoluprácu, teraz Svetová colná organizácia, a ktorý bol zavedený medzinárodným dohovorom prijatým 14. júna 1983 v Bruseli a schváleným v mene Európskeho spoločenstva rozhodnutím Rady 87/369/EHS zo (
Ú. v. ES L 198, s. 1
; Mim. vyd. 02/002, s. 288). KN preberá položky a podpoložky zložené zo šiestich čísel z harmonizovaného systému, pričom iba siedme a ôsme číslo tvoria vlastné triedenie podľa tejto nomenklatúry.
Znenie KN uplatňované v čase, keď nastali skutkové okolnosti vo veci samej, sa nachádza v prílohe I nariadenia č. 1832/2002.
Trieda XVI KN obsahuje dve časti vrátane kapitoly 85 s názvom „Elektrické stroje, prístroje a zariadenia a ich časti a súčasti; prístroje na záznam a reprodukciu zvuku, prístroje na záznam a reprodukciu televízneho obrazu a zvuku, časti a súčasti a príslušenstvo k týmto prístrojom“. Táto kapitola zahŕňa predovšetkým nasledujúce položky a podpoložky:
„8541Diódy, tranzistory a podobné polovodičové prvky; fotocitlivé polovodičové zariadenia, vrátane fotovoltických článkov, tiež zostavených do modulov alebo zabudovaných do panelov; diódy vyžarujúce svetlo (LED); zabudované piezoelektrické kryštály:
…
—
Fotosenzitívne polovodičové zariadenia, vrátane fotovoltických článkov, tiež zostavené do modulov alebo zabudovaných do panelov; diódy vyžarujúce svetlo (LED):
— —
Diódy vyžarujúce svetlo, vrátane laserových diód
85414090
— —
Ostatné
…
8542Elektronické integrované obvody a mikrozostavy:85421000
—
Karty so zabudovaným elektronickým obvodom (‚smart‘ karty)
—
Monolitické integrované obvody:
— —
Digitálne:

…
— —
Ostatné:

…
— — — —
Riadiace obvody
85422970
— — — —
Obvody rozhrania (interface); rozhrania schopné vykonávať riadiace a kontrolné funkcie
…
8543Elektrické stroje, zariadenia a prístroje, ktoré majú individuálne funkcie a nie sú špecifikované alebo zahrnuté inde v tejto kapitole:
…
— —
Ostatné:
…
— — — —
Ostatné
…“
Poznámky č. 2 a 5 k triede XVI KN spresňujú:
„2.
S výhradou ustanovení poznámky 1 tejto triedy, poznámky 1 kapitoly 84 a poznámky 1 kapitoly 85 časti a súčasti strojov (ktoré nie sú časťami alebo súčasťami výrobkov položiek 8484, 8544, 8545, 8546 alebo 8547) sa zatrieďujú podľa týchto pravidiel:
a)
časti a súčasti, ktoré tvoria výrobky zaradené do ktorejkoľvek položky kapitoly 84 alebo 85 (iné ako položky 8409, 8431, 8448, 8466, 8473, 8485, 8503, 8522, 8529, 8538 a 8548), majú byť vo všetkých prípadoch zatriedené do príslušných položiek;
b)
ostatné časti a súčasti iné ako tie, uvedené v predchádzajúcom odseku, ak sú vhodné na použitie výhradne alebo hlavne na jeden alebo niekoľko strojov tej istej položky (vrátane položky 8479 alebo 8543) sa zatrieďujú ako stroje, ku ktorým patria, alebo do zodpovedajúcich položiek 8409, 8431, 8448, 8466, 8473, 8503, 8522, 8529 alebo 8538. Časti a súčasti, ktoré sú vhodné na použitie s výrobkami položky 8517, ako aj položiek 8525 až 8528, sa zatrieďujú do položky 8517;
c)
všetky ostatné časti a súčasti sa majú zatriediť do položiek 8409, 8431, 8448, 8466, 8473, 8503, 8522, 8529 alebo 8538 a prípadne do položiek 8485 alebo 8548.
…
5.
Pri uplatňovaní týchto poznámok termín ‚stroj‘ znamená akékoľvek stroje, strojové zariadenia, prístroje alebo nástroje uvedené v položkách kapitol 84 alebo 85.“ [
neoficiálny preklad
]
Spor vo veci samej a prejudiciálne otázky
V priebehu roku 2003 vydal Inspecteur van de Douane X štrnásť záväzných informácií o nomenklatúrnom zaradení optočlenov.
Ako to vyplýva zo spisu, optočleny sú zariadenia určené na zabezpečenie galvanického oddelenia. Galvanické oddelenie predstavuje izoláciu, ktorá bráni akémukoľvek prechádzaniu elektrického prúdu medzi dvoma susediacimi elektrickými obvodmi. Optočlen umožňuje túto izoláciu medzi vstupom a výstupom tým, že pomocou diódy vyžarujúcej svetlo („light emitting diode“, ďalej len „LED“) premení elektrický signál vstupu na svetelný signál a potom premení svetelný signál pomocou fotodetektora (zloženého z fotodiódy alebo fototranzistora) na elektrický signál na výstupe. Okrem LED a fotodetektora obsahuje optočlen vždy plastickú fóliu, ktorá má vysokú elektrickú odolnosť, pričom však prepúšťa svetelné signály. Vstupujúce elektrické signály týmto spôsobom prechádzajú z jedného elektrického obvodu do druhého bez toho, aby boli tieto obvody vzájomne elektricky prepojené.
Niektoré optočleny vrátane tých, ktoré uvádza na trh X, obsahujú ešte jeden integrovaný obvod, cez ktorý sa vystupujúce elektrické signály stabilizujú a zosilňujú.
Vyššie opísané súčiastky sú zasunuté v plastovom obale.
Optočleny sa v rozsiahlej miere používajú v rozličných elektrických strojoch, zariadeniach a prístrojoch, a to okrem iného v komunikačnom a počítačovom hardvéri a v priemyselne využívaných strojoch.
V záväzných informáciách o nomenklatúrnom zaradení vydaných X bolo jedenásť druhov optočlenov zaradených do podpoložky 85414090, jeden do podpoložky 85422960 a dva do podpoložky 85422970 KN.
Rozhodnutím zo 17. novembra 2004 zrušil Inspecteur van de Douane uvedené záväzné informácie o nomenklatúrnom zaradení, pretože dospel k záveru, že všetky sporné výrobky sa mali zaradiť do podpoložky 85438995 KN. V nadväznosti na sťažnosť podanú X toto rozhodnutie potvrdil.
Rozsudkom z 22. decembra 2005 Rechtbank te Haarlem zamietol žalobu podanú proti poslednému uvedenému rozhodnutiu. Zastával názor, že optočleny sú zariadenia, ktoré majú svoju vlastnú funkciu, a preto ich treba zaradiť do podpoložky 85438995 KN.
Keďže sa X domnieval, že optočleny v žiadnom prípade nemôžu patriť pod položku 8543, podal dovolanie na Hoge Raad der Nederlanden.
Hoge Raad der Nederlanden poznamenáva, že optočleny obsahujú články uvedené v položke 8541 KN. Podľa neho vzniká otázka, či je zaradenie do položky 8541 tiež možné, ak optočlen obsahuje obvod, prostredníctvom ktorého sa vystupujúce elektrické signály stabilizujú a zosilňujú.
Za týchto okolností sa Hoge Raad der Nederlanden rozhodol prerušiť konanie a položiť Súdnemu dvoru tieto prejudiciálne otázky:
„1.
Má sa v plastovom obale sa nachádzajúci opticko-elektronický obvod, ktorý okrem [LED], plastovej fólie a fotodetektora obsahuje aj zosilňovač a ktorý je vhodný na použitie okrem iného v komunikačnom a počítačovom hardvéri, prístrojoch zábavnej elektroniky a v priemyselne využívaných strojoch, považovať za elektrický stroj alebo elektrický prístroj v zmysle položky 8543 KN?
2.
Ak ide o časť alebo súčasť stroja: má sa v položke 8541 KN uvedený termín fotosenzitívne polovodičové zariadenia vrátane fotovoltických článkov, tiež zostavených do modulov alebo zabudovaných do panelov, vykladať v tom zmysle, že zahŕňa aj opticko-elektrický obvod, ako je obvod popísaný vyššie, alebo sa má takýto výrobok kvôli prítomnosti zosilňovača považovať za elektronický integrovaný obvod v zmysle položky 8542 KN?“
O prejudiciálnych otázkach
Svojimi otázkami, ktoré je potrebné skúmať spoločne, sa vnútroštátny súd v podstate pýta, či sa má optočlen, ktorý obsahuje zosilňovač, zaradiť do položky 8541 KN ako fotosenzitívne polovodičové zariadenie, do položky 8542 KN ako integrovaný elektrický obvod alebo do položky 8543 KN ako elektrický stroj alebo prístroj, ktorý má individuálne funkcie.
Podľa X sa majú optočleny vrátane optočlenov obsahujúcich zosilňovač zaradiť do položky 8541 KN. Komisia Európskych spoločenstiev má rovnaký názor. Holandská vláda sa naproti tomu domnieva, že optočlen, ktorý sa skladá nielen z LED a fotodiód, ale tiež zo zosilňovača, sa má zaradiť do položky 8543 KN.
Treba pripomenúť, že v záujme zabezpečenia právnej istoty a jednoduchej následnej kontroly treba hľadať rozhodujúce kritérium pre colné zaradenie tovaru všeobecne v jeho objektívnych znakoch a vlastnostiach, ktoré vyplývajú zo znenia položiek KN a poznámok k jej oddielom alebo kapitolám (rozsudky z 18. decembra 1997, Techex,
C-382/95, Zb. s. I-7363
, bod 11; z , Medion a Canon Deutschland,
C-208/06 a C-209/06, Zb. s. I-7963
, bod 34, a z , Ecco Sko,
C-165/07, Zb. s. I-4037
, bod 27).
Položka 8541 KN sa najmä vzťahuje na fotosenzitívne polovodičové zariadenia. Ako vyplýva z vnútroštátneho rozhodnutia a písomných pripomienok predložených Súdnemu dvoru, nespochybňuje sa, že optočleny predstavujú takéto zariadenia.
Holandská vláda totiž vo svojich písomných pripomienkach uznala, že optočleny bez pridaných obvodov sa majú zaradiť do položky 8541 KN. Podľa tejto vlády zaradenie do tejto položky nie je možné iba za predpokladu, že optočlen obsahuje integrovaný obvod. Tvrdí, že optočleny obsahujúce integrovaný obvod, ktorý stabilizuje alebo zosilňuje vystupujúci signál, nemožno považovať za jednoduché fotosenzitívne polovodičové zariadenia.
V tejto súvislosti treba zdôrazniť, že nomenklatúrne zaradenie optočlenov sa nemôže meniť v závislosti od prítomnosti alebo neprítomnosti integrovaného zosilňovača. Nespochybňuje sa totiž, že integrácia takého obvodu do optočlena je veľmi rozšírená, pričom slúži iba na zabezpečenie dobrého prenosu signálov. Prítomnosť tohto obvodu teda zásadným spôsobom nemení charakteristiky a vlastnosti optočlena ako fotosenzitívneho polovodičového zariadenia.
Z vyššie uvedených úvah vyplýva, že optočleny sa majú zaradiť do položky 8541 KN aj vtedy, ak obsahujú zosilňovač.
Keďže sa nespochybňuje, že optočleny sú fotosenzitívne polovodičové zariadenia, ich zaradenie do položky 8541 KN sa zdá vzhľadom na ich charakteristiky opísané v bode 8 tohto rozsudku presnejšie a primeranejšie ako ich zaradenie do položky 8542 KN.
Na záver v rozpore s tvrdením holandskej vlády optočleny, a to nech je ich presné zloženie akékoľvek, nemožno zaradiť do položky 8543 KN.
Táto položka sa totiž uplatní iba vtedy, ak sa nemôžu uplatniť ostatné položky kapitoly 85 KN. Ako však vyplýva z bodu 24 tohto rozsudku, optočleny patria do položky 8541 KN aj vtedy, keď obsahujú zosilňovač.
V každom prípade sa môžu optočleny zaradiť do položky 8543 KN iba vtedy, ak by mali svoju vlastnú individuálnu funkciu. Treba však zdôrazniť, že optočleny treba skôr považovať za súčasti strojov, ako za „elektrické stroje, zariadenia a prístroje, ktoré majú individuálne funkcie“ v zmysle položky 8543 KN. Ako to totiž uviedol vnútroštátny súd a zdôraznil X, optočleny ako také nemôžu užitočne fungovať nezávisle od elektrického prístroja, ktorému sú určené.
Okrem iného z poznámky 2 písm. a) k triede XVI KN vyplýva, že časti a súčasti, ktoré tvoria výrobky zaradené do ktorejkoľvek položky kapitoly 84 alebo 85 KN, v tomto prípade položky 8541, patria do príslušnej položky. Je pravdou, že poznámka 2 písm. b) k tej istej triede uvádza, že ak sú časti a súčasti vhodné na použitie výhradne alebo hlavne na jeden alebo niekoľko strojov tej istej položky, patria do položky zodpovedajúcej stroju. Treba však uviesť, že posledné uvedené pravidlo sa nemôže uplatniť na optočleny, keďže sú určené viacerým druhom strojov a prístrojov a nie iba rezidálnej skupine strojov a prístrojov uvedenej v položke 8543 KN („elektrické stroje, zariadenia a prístroje, ktoré majú individuálne funkcie a nie sú špecifikované alebo zahrnuté inde v tejto kapitole“).
Vzhľadom na všetky tieto úvahy treba na návrh na začatie prejudiciálneho konania odpovedať tak, že KN sa má vykladať v tom zmysle, že optočlen patrí nezávisle od otázky, či obsahuje alebo neobsahuje zosilňovač, do položky 8541.
O trovách
Vzhľadom na to, že konanie pred Súdnym dvorom má vo vzťahu k účastníkom konania vo veci samej incidenčný charakter a bolo začaté v súvislosti s prekážkou postupu v konaní pred vnútroštátnym súdom, o trovách konania rozhodne tento vnútroštátny súd. Iné trovy konania, ktoré vznikli v súvislosti s predložením pripomienok Súdnemu dvoru a nie sú trovami uvedených účastníkov konania, nemôžu byť nahradené.

Z týchto dôvodov Súdny dvor (piata komora) rozhodol takto:

Kombinovaná nomenklatúra obsiahnutá v prílohe I nariadenia Rady (EHS) č. 2658/87 z 23. júla 1987 o colnej a štatistickej nomenklatúre a o Spoločnom colnom sadzobníku, zmenená a doplnená nariadením Komisie (ES) č. 1832/2002 z , sa má vykladať v tom zmysle, že optočlen patrí nezávisle od otázky, či obsahuje alebo neobsahuje zosilňovač, do položky 8541.

Podpisy
(
*1
)	Jazyk konania: holandčina.